《题筹笔驿》
宋代·李新

流马飞粮下蜀都，卧龙曾此写雄图。
金刀有义轻三顾，铜爵虽强视一夫。
鼎足山河终有汉，雁行兄弟亦忠吴。
当年若尽毫端计，魏狗还羞不令无。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。